Gartšen Rinpotše - Vikipeedia, vaba entsüklopeedia

# Gartšen Rinpotše

###

| Võimalik autoriõiguste rikkumine. Kui on olemas/saadud luba teksti kasutamiseks GNU Vaba Dokumentatsiooni Litsentsi tingimustel, siis märgi see artikli arutelulehele. Võimalikuks lahenduseks on ka teksti ümbersõnastamine, sest faktid ei ole autoriõigustega kaitstud.

Teksti allikas: http://www.budismiinstituut.ee/uudiste_arhiiv.htm

Gartšen Rinpotše elulugu

Ülimalt Auväärne Gartšen Rinpotše on Drikung Kagjü laama, keda tunti 13.sajandil siddha Gar Tšödingpa, Tiibeti budismi Drikung Kagjü liini rajaja Kjobpa Džigten Sumgöni lähima õpilasena. Samuti peetakse teda mahasiddha Arjadeva, suure Nagardžuna õpilase taaskehastuseks. 7.sajandil oli ta tuntud kui Lonpo Gar, Tiibeti dharmakuninga Songsten Gampo minister.

Praegune Gartšen Rinpotše - Gar Köntšog Njidon Njima Tšökji Senge sündis 1936. aastal Ida-Tiibetis. Eelmine Drikung Kagjü troonihoidja Drigung Kjabgon Zhiwe Lodro tunnistas ta Gartšen Trinlej Jongtshap’i taaskehastuseks.

Seitsmeaastaselt viidi noor tulku Lho Mijal’i kloostrisse ja pühitseti mungaks. Pühitsuse käigus osutas poiss Džigten Sumgöni pildile ja ütles: “See on minu laama, õpetaja.” See vahejuhtum kinnitas ümbritsevate usku, et laps on tõeline Gartšen Rinpotše taaskehastus.

Üheteistkümneaastaselt sai Gartšen Rinpotšest Lho Mijal’i kloostri valitseja. Samal ajal alustas ta õpinguid Siddha Tshime Dordže käe all. Ta läbis ngöndro, viieosalise Mahamudra õpingud ja Naropa 6 joogat.

Kahekümne kahe aastaselt, olles lõpetanud 2,5 aasta ritriidi, vangistati ta Hiina Kultuurirevolutsiooni käigus 20 aastaks. Vangilaagris õnnestus tal salaja õpetust saada oma juurelaama, Njingma dzogcheni meistri Khenpo Munseli käest. Suurte raskuste kiuste väsimatult harjutades jõudis ta kõrge teostumiseni. Khenpo Munsel tunnustas Gartšen Rinpotše saavutusi sõnadega: “Ta on tõeline Bodhisattva emanatsioon.”

Vabanenud vanglast 1979 aastal, asus Gartšen Rinpotše uuesti üles ehitama Drikungi kloostreid Tiibetis ja taastama budistlikku õpetust. Ta on loonud Ida-Tiibetis kaks internaatkooli lastele, loomisel on budistlik kolledž Lho Lungkar Gon. Gartšen Rinpotše on asutanud budistlikud instituudid USA-s, Arizonas ja Saksamaal, Münchenis. Ta on Dharma õpetamisega väga hõivatud, igal aastal teeb ta õpetusi jagades maailmale ringi peale.

T. P. Drigung Kjabgon Tšetsang Rinpotše hindab Gartšen Rinpotšed kui suurt Drikung Kagjü joogit. Ta on saanud Gartšen Rinpotšelt Jamantaka väepühitsuse ja loonud talle pika eluea palve.

Ülimal Auväärne Gartšen Rinpotše on tuntud oma kõrge teostumise, aga ka suure headuse poolest. Tal on eriline võime aidata inimesi vabaneda halbadest harjumustest nagu alkoholism, suitsetamine, narkomaania, mängurlus jne. Rinpotše on ühtviisi tähelepanelik kõigi inimeste vastu ja ei pea ennast teistest kõrgemaks. Ta ei ole kunagi reetnud oma õpilaste ega kellegi teise usaldust.

Välja otsitud andmebaasist "http://et.wikipedia.org../../../g/a/r/Gart%C5%A1en_Rinpot%C5%A1e_1ad6.html"

Kategooriad: Autoriõiguse rikkumise kahtlusega artiklid

##### Views

- Artikkel
- Arutelu
- Viimane redaktsioon

##### Otsi